

VLADA REPUBLIKE HRVATSKE

Zagreb, 14. studenoga 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti, obrazovanja i mladih |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti ravnatelju Nacionalnog centra za vanjsko vrednovanje obrazovanja za sklapanje ugovora o zakupu poslovnog prostora |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. I 78/24.), a u vezi s člankom 14. stavkom 3. Zakona o Nacionalnom centru za vanjsko vrednovanje obrazovanja („Narodne novine“, br. 151/04. i 116/21.), Vlada Republike Hrvatske je na sjednici održanoj \_\_\_\_\_\_\_\_\_ 2024. donijela

**O D L U K U**

**o davanju suglasnosti ravnatelju Nacionalnog centra za vanjsko vrednovanje obrazovanja za sklapanje ugovora o zakupu poslovnog prostora**

**I.**

Daje se suglasnost ravnatelju Nacionalnog centra za vanjsko vrednovanje obrazovanja za sklapanje ugovora o zakupu poslovnog prostora u Zagrebu, Ulica Damira Tomljanovića Gavrana 11, uredske površine 2.097,04 m2, za razdoblje od 17. studenoga 2024. do 16. studenoga 2027., sa zakupodavcem trgovačkim društvom BUNDEK OFFICE d.o.o., OIB: 52648410969, Zagreb, Ulica Damira Tomljanovića Gavrana 13, u ukupnom iznosu od 1.321.148,70 eura s PDV-om, a sukladno Odluci Upravnog vijeća Nacionalnog centra za vanjsko vrednovanje obrazovanja, KLASA: 007-01/24-03/10, URBROJ: 437/2-24-02, od   
24. listopada 2024.

**II.**

Financijska sredstva za provedbu ove Odluke osigurana su u Državnom proračunu Republike Hrvatske za 2024. godinu i projekcijama za 2025. i 2026. godinu, na Aktivnosti A580046 Administracija i upravljanje Nacionalnog centra za vanjsko vrednovanje obrazovanja, u iznosu od 52.601,29 eura za 2024. godinu, 440.382,90 eura za 2025. godinu, 440.382,90 eura za 2026. godinu. Financijska sredstva u visini 387.781,61 eura za 2027. godinu osigurat će se u okviru limita razdjela 080 Ministarstvo znanosti, obrazovanja i mladih.

**III.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Nacionalni centar za vanjsko vrednovanje obrazovanja (u daljnjem tekstu: Centar), obavlja svoju zakonom utvrđenu djelatnost u poslovnom prostoru u Zagrebu, Ulica Damira Tomljanovića Gavrana 11, na temelju Ugovora o zakupu poslovnog prostora, KLASA: 024/01/18-01/47, URBROJ: 437/1-18-1, od 12. prosinca 2018., sklopljenog sa zakupodavcem BUNDEK OFFICE d.o.o., Zagreb, Ulica Damira Tomljanovića Gavrana 11.

Budući da Ugovor o zakupu poslovnog prostora od 12. prosinca 2018. ističe 16. studenoga 2024., a poslovni prostor u potpunosti odgovara potrebama Centra, potrebno je sklopiti novi ugovor o zakupu poslovnog prostora za potrebe obavljanja zakonom utvrđene djelatnosti Centra.

Ministarstvo prostornoga uređenja, graditeljstva i državne imovine dopisom KLASA: 023-01/23-01/62, URBROJ: 531-11-1-2-23-5, od 14. studenoga 2023. obavještava da nema na raspolaganju poslovni prostor u vlasništvu Republike Hrvatske koji bi zadovoljio prostorne uvjete za obavljanje zakonom utvrđene djelatnosti Centra.

Odlukom ravnatelja Centra, KLASA: 372-01/24-01/01, URBROJ: 437/2-2-1-1-24-1, od   
6. veljače 2024. osnovano je Povjerenstvo za provedbu javnog poziva za prikupljanje pisanih ponuda za zakup poslovnog prostora radi obavljanja zakonom utvrđene djelatnosti Centra. Unutar roka određenog za dostavu ponuda, zaprimljena je jedna (1) ponuda, ponuditelja BUNDEK OFFICE d.o.o., dana 8. ožujka 2024. sukladno kojoj mjesečna cijena zakupa bez PDV-a iznosi 31.665,60 eura odnosno 15,00 eura bez PDV-a po četvornom metru uredskih prostorija i 210,00 eura bez PDV-a za sva tri garažna mjesta. Povjerenstvo za provedbu javnog poziva za prikupljanje pisanih ponuda za zakup poslovnog prostora dana 20. ožujka 2024. predložilo je donošenje odluke o prihvatu ponude za zakup poslovnog prostora, uz uvjet ishođenja svih potrebnih suglasnosti.

Ugovor o zakupu poslovnog prostora u Zagrebu, Ulica Damira Tomljanovića Gavrana 11, uredske površine 2.097,04 m2 sklopio bi se na određeno vrijeme za razdoblje od 17. studenoga 2024. do 16. studenoga 2027., a mjesečna cijena zakupa bez PDV-a iznosi 29.358,86 eura, odnosno 13,90 eura bez PDV-a po četvornom metru uredskih prostorija i 210,00 eura bez PDV-a za sva tri garažna mjesta.

Člankom 14. stavkom 3. Zakona o Nacionalnom centru za vanjsko vrednovanje obrazovanja („Narodne novine“, br. 151/04. i 116/21.), propisano je da je ravnatelju potrebna suglasnost Upravnog vijeća za poduzimanje radnji čija je vrijednost veća od 300.000,00 kuna, suglasnost osnivača za poduzimanje radnji čija je vrijednost veća od 600.000,00 kuna, odnosno suglasnost Vlade Republike Hrvatske za poduzimanje radnji čija je vrijednost veća od 3.000.000,00 kuna. Kako ukupna godišnja cijena ponude iznosi 474.984,00 eura sa uključenim PDV-om, što prema službenom tečaju preračunavanja 1 eur = 7,53450 HRK u kunama iznosi 3.578.766,95 kuna, za sklapanje ugovora ravnatelju je potrebna suglasnost Vlade Republike Hrvatske.

Upravno vijeće Centra je na sjednici održanoj 22. travnja 2024. Odlukom, KLASA: 007-01/24-03/04, URBROJ: 437/4-24-4, dalo suglasnost ravnatelju Centra za sklapanje Ugovora o zakupu poslovnog prostora u Zagrebu, Ulica Damira Tomljanovića Gavrana 11, sa zakupodavcem trgovačkim društvom BUNDEK OFFICE d.o.o. za poslovanje nekretninama.

Nadležno Ministarstvo znanosti, obrazovanja i mladih izdalo je suglasnost za zakup poslovnog prostora radi obavljanja zakonom utvrđene djelatnosti Centra, KLASA: 372-01/24-01/00001, URBROJ: 533-05/24-0002, od 30. travnja 2024.

**U međuvremenu, 8. listopada 2024. jedini ponuditelj u postupku javnog prikupljanja pisanih ponuda za zakup poslovnog prostora, BUNDEK OFFICE d.o.o., dostavio je izmjenu ponude**, s manjom mjesečnom odnosno ukupnom godišnjom cijenom iznosa zakupnine. Kako se radi o izmijenjenoj ponudi s ukupnom cijenom na niže, *a maiori ad minus*, primjenjujući analogiju kada se nešto primjenjuje na veće, može se primijeniti i na manje. S obzirom na činjenicu da je BUNDEK OFFICE d.o.o. bio i jedini ponuditelj tijekom raspisanog javnog poziva u trajanju od 30 dana, ovakvim postupanjem ne dolazi niti do povrede načela tržišnog natjecanja, načela jednakog tretmana ili načela transparentnosti.

Člankom 262. stavkom 1. Zakona o obveznim odnosima („Narodne novine“, br. 35/05., 41/08., 125/11., 78/15., 29/18., 126/21., 114/22., 156/22. i 155/23.), propisano je da je ponuda prihvaćena kad ponuditelj primi izjavu ponuđenika da prihvaća ponudu.

Ravnatelj Centra donio je Odluku o prihvatu izmijenjene ponude za zakup poslovnog prostora KLASA: 372-01/24-01/01, URBROJ: 437/2-2-1-1-24-14, od 23. listopada 2024., kojom je propisano da će Centar sklopiti ugovor o zakupu poslovnog prostora po pribavljanju potrebnih suglasnosti.

Ugovor o zakupu poslovnog prostora u Zagrebu, Ulica Damira Tomljanovića Gavrana 11, uredske površine 2.097,04 m2 sklopio bi se na određeno vrijeme za razdoblje od 17. studenoga 2024. do 16. studenoga 2027., a **mjesečna cijena zakupa bez PDV-a iznosi 29.358,86 eura** odnosno 13,90 eura bez PDV-a po četvornom metru uredskih prostorija i 210,00 eura bez PDV-a za sve tri garažna mjesta.

Na odluku ravnatelja Centra o prihvatu izmijenjene ponude, Upravno vijeće Centra, kao tijelo upravljanja Centrom, dalo je svoju suglasnost Odlukom KLASA: 007-01/24-03/10, URBROJ: 437/2-24-02, od 24. listopada 2024.

Financijska sredstva za preuzimanje obveza iz ugovora o zakupu poslovnog prostora osigurana su u Državnom proračunu Republike Hrvatske za 2024. godinu i projekcijama za 2025. i 2026. godinu na aktivnosti Centra A580046 Administracija i upravljanje, u iznosu od 52.601,29 eura za 2024. godinu, 440.382,90 eura za 2025. godinu, 440.382,90 eura za 2026. godinu. Sredstva u visini 387.781,61 eura za 2027. godinu osigurat će se u okviru limita razdjela 080 Ministarstvo znanosti, obrazovanja i mladih.

Slijedom navedenoga, predlaže se davanje suglasnosti Vlade Republike Hrvatske ravnatelju Nacionalnog centra za vanjsko vrednovanje obrazovanja za sklapanje ugovora o zakupu poslovnog prostora, a koji bi ugovor bio sklopljen sa zakupodavcem trgovačkim društvom BUNDEK OFFICE d.o.o., u ukupnom iznosu od 1.321.148,70 eura s PDV-om.